विशेष सूचनाः– सबै ब्रह्मा वत्सहरूले १ जनवरीदेखि ३१ जनवरी २०२५ सम्म विशेष अन्तर्मुखताको गुफामा बसेर योग तपस्या गर्दै पूरै विश्वलाई आफ्नो शक्तिशाली मन्सा द्वारा विशेष सकाश दिने सेवा गर्नुहोस् । यसै लक्ष्यले यस महिनाको पत्र पुष्पमा जो अव्यक्त इशारा पठाइएका छन्, ती पूरै जनवरी महिनामा मुरलीको मुनि पनि लेखिरहेका छौँ । तिमी सबैले यी बुँदाहरूमा विशेष मनन चिंतन गर्दै मन्सा सेवाका अनुभवी बन ।

आफ्नो शक्तिशाली मन्साद्वारा सकाश दिने सेवा गर

१) तिमी शान्ति दूत बच्चाहरू, जहाँ पनि रहन्छौ, हिँड्दा डुल्दा सधैँ आफूलाई शान्ति दूत सम्झेर हिँड । जो स्वयं शान्त स्वरूप, शक्तिशाली स्वरूपमा स्थित हुनेछन्, ती अरूलाई पनि शान्ति र शक्तिको सकाश दिइरहनेछन् ।

२) जस्तै अग्लो टावरबाट सकाश दिन्छन्, लाइट माइट फैलाउँछन् । त्यस्तै तिमी बच्चाहरू पनि आफ्नो उच्च स्थिति अथवा उच्च स्थानमा बसेर कम्तीमा ४ घण्टा विश्वलाई लाइट र माइट देऊ । जस्तै सूर्य पनि विश्वमा रोशनी तब दिन सक्छ जब उँचो हुन्छ । त्यसैले साकार सृष्टिलाई सकाश दिनका लागि उच्च स्थान निवासी बन ।

३) आफ्नो डबल लाइट फरिश्ता स्वरूपमा स्थित भएर, साक्षी बनेर सबै पार्ट हेर्दै सकाश अर्थात् सहयोग देऊ किनकि तिमी सबैको कल्याणका निमित्त हौ । यो सकाश दिनु नै निभाउनु हो, तर उच्च स्टेजमा स्थित भएर सकाश देऊ । वाणीको सेवासँगसँगै मन्सा शुभ भावनाहरूको वृत्तिद्वारा सकाश दिने सेवा गर ।

४) यो सकाश दिने सेवा निरन्तर गर्न सक्छौ, यसमा तबियत वा समयको कुरा होइन । दिनरात यस बेहदको सेवामा लाग्न सक्छौ । जस्तै ब्रह्मा बाबालाई देख्यौ, रातमा पनि आँखा खुल्यो र बेहदको सकाश दिने सेवा भइरह्यो, त्यस्तै फलो फादर गर । जब तिमी बच्चाहरू बेहदलाई सकाश दिनेछौ त नजिककाहरूले आफैँ सकाश लिइरहनेछन् । यस बेहदको सकाश दिनेबाट वायुमण्डल आफैँ बन्नेछ ।

५) तिमी ब्राह्मण बच्चाहरू तना हौ । तनाबाट नै सारा रूखलाई सकाश पुग्छ । त्यसैले अब विश्वलाई सकाश दिनेवाला बन । यदि २० सेन्टर, ३० सेन्टर वा दुई अढाई सय सेन्टर वा जोन, यो बुद्धिमा रहनेछ भने बेहदमा सकाश दिन सक्ने छैनौ त्यसैले हदबाट निस्केर अब बेहदको सेवाको पार्ट आरम्भ गर । बेहदमा जानेबाट हदका कुराहरू आफैँ छुट्नेछन् । बेहदको सकाशबाट परिवर्तन हुनु– यो फास्ट सेवाको रिजल्ट हो ।

६) अब आफ्नो दिलको शुभ भावनाहरू अन्य आत्माहरूसम्म पुर्‍याऊ । साइलेन्सको शक्तिलाई प्रत्यक्ष गर । हरेक ब्राह्मण बच्चामा यो साइलेन्सको शक्ति छ । केवल यस शक्तिलाई मनले, तनले इमर्ज गर । एक सेकेन्डमा मनका सङ्कल्पहरूलाई एकाग्र गर त वायुमण्डलमा साइलेन्सको शक्तिका प्रकम्पन आफैँ फैलिरहनेछन् ।

७) अहिले तिमी बच्चाहरू आफ्नो श्रेष्ठ शक्तिशाली सङ्कल्पद्वारा सकाश देऊ । कमजोरहरूलाई बल देऊ । आफ्नो पुरुषार्थको समय अरूलाई सहयोग दिनमा लगाऊ । अरूलाई सहयोग दिनु अर्थात् आफ्नो जम्मा गर्नु । अहिले यस्तो लहर फैलाऊ– स्याल्भेसन लिनु होइन, स्याल्भेसन दिनु हो । दिनुमा लिनु समाहित भएको छ ।

८) जति जति समय नजिक आइरहेको छ, उति व्यर्थ सङ्कल्प पनि बढिरहेका छन्, तर यी चुक्तू हुनका लागि बाहिर निस्किरहेका छन् । उनीहरूको काम हो आउनु र तिम्रो काम हो उडती कलाद्वारा, सकाशद्वारा परिवर्तन गर्नु । घबराऊ नहिन । त्यसको सेकमा नआऊ ।

९) अब स्वकल्याणको यस्तो श्रेष्ठ प्लान बनाऊ जसमा विश्वसेवामा सकाश आफैँ मिलिरहोस् । अहिले उमङ्ग उत्साहले आफ्नो मनमा यो पक्का वाचा गर कि हामी बाबा समान बनेर नै देखाउनेछौँ । ब्रह्मा बाबाको पनि बच्चाहरूसँग अति स्नेह छ, त्यसैले एक एक बच्चालाई इमर्ज गरेर विशेष समान बन्नको लागि सकाश दिइरहनुहुन्छ ।

१०) यति धेरै प्रकृतिलाई परिवर्तन गर्नु, तमोगुणी संस्कार भएका आत्माहरूका तमोगुणी भाइब्रेसन्सलाई परिवर्तन गर्नु र स्वयंलाई पनि यस्ता खराब नकारात्मक वायुमण्डलका भाइब्रेसन्सबाट सेफ राख्नु तथा ती आत्माहरूलाई सहयोग दिनु, यस विशाल कार्यका लागि मन्सालाई शुभ भावनाहरूले सम्पन्न शक्तिशाली बनाऊ ।

११) अहिले सेवामा सकाश देऊ, बुद्धिहरूलाई परिवर्तन गर्ने सेवा एड गर । अनि हेर सफलता तिमीसामु स्वयं झुक्नेछ । सेवामा जो विघ्न आउँछन्, ती विघ्नका पर्दाभित्र कल्याणको दृश्य लुकेको हुन्छ । केवल मन्सा वाचाको शक्तिले विघ्नको पर्दा हटाऊ त भित्र कल्याणको दृश्य देखिनेछ ।

१२) जस्तै बापदादालाई रहम आउँछ, त्यस्तै तिमी बच्चाहरू पनि मास्टर रहमदिल बनेर मन्साले आफ्नो वृत्तिद्वारा वायुमण्डलबाट आत्माहरूलाई बाबाले दिनुभएको शक्ति देऊ । जब थोरै समयमा सारा विश्वको सेवा सम्पन्न गर्नुपर्नेछ, तत्त्वहरूसहित सबैलाई पावन बनाउनुपर्नेछ भने तीव्र गतिले सेवा गर ।

१३) कोही पनि यो भन्न सक्दैन कि हामीलाई त सेवाको चान्स छैन । कोही बोल्न सक्दैनन् भने मन्सा वायुमण्डलबाट सुखको वृत्ति, सुखमय स्थितिबाट सेवा गर । तबियत ठीक छैन भने घर बसेर पनि सहयोगी बन, केवल मन्सामा शुद्ध सङ्कल्पहरूको स्टक जम्मा गर, शुभ भावनाहरूले सम्पन्न बन ।

१४) आफ्नो शुभ भावना, श्रेष्ठ कामना, श्रेष्ठ वृत्ति, श्रेष्ठ भाइब्रेसनद्वारा कुनै पनि स्थानमा रहँदै मन्साद्वारा अनेक आत्माहरूको सेवा गर्न सक्छौ । यसको विधि हो– लाइट हाउस, माइट हाउस बन्नु । यसमा स्थूल साधन, चान्स वा समयको प्रब्लम छैन । केवल लाइट माइटले सम्पन्न बन्नु आवश्यक छ ।

१५) मन्सा सेवाका लागि मन बुद्धि व्यर्थ सोच्नबाट मुक्त हुनुपर्छ । ‘मनमनाभव’ को मन्त्रको सहज स्वरूप हुनुपर्छ । जुन श्रेष्ठ आत्माहरूको श्रेष्ठ मन्सा अर्थात् सङ्कल्प शक्तिशाली छ, शुभ भावना, शुभ कामना भएका छन्, ती मन्साद्वारा शक्तिहरूको दान दिन सक्छन् ।

१६) मन्सा शक्तिको दर्पण हो– बोल र कर्म । चाहे अज्ञानी आत्माहरू, चाहे ज्ञानी आत्माहरू– दुवैका सम्बन्ध सम्पर्कमा बोल र कर्म शुभ भावना, शुभ कामना भएका होऊन् । जसको मन्सा शक्तिशाली वा शुभ हुनेछ, उसको वाचा र कर्मणा आफैँ शक्तिशाली शुद्ध हुनेछ, शुभ भावना भएको हुनेछ । मन्सा शक्तिशाली अर्थात् यादको शक्ति श्रेष्ठ हुनेछ, शक्तिशाली हुनेछ, सहजयोगी हुनेछन् ।

१७) जस्तै आफ्नो स्थूल कार्यको प्रोग्रामलाई समय अनुसार सेट गर्छौ, त्यस्तै आफ्नो मन्सा समर्थ स्थितिको प्रोग्राम सेट गर । जति आफ्नो मनलाई समर्थ सङ्कल्पमा व्यस्त राख्नेछौ त्यति मनलाई अपसेट हुने समय नै मिल्ने छैन । मन सधैँ सेट अर्थात् एकाग्र छ भने आफैँ राम्रा भाइब्रेसन फैलिन्छन् । सेवा हुन्छ ।

१८) हरेक समय, हरेक आत्माप्रति मन्सा आफैँ शुभ भावना र शुभ कामनाका शुद्ध भाइब्रेसन भएको आफूलाई र अरूलाई अनुभव होस् । मनबाट हरेक समय सबै आत्माहरूप्रति आशीर्वाद निस्किरहोस् । मन्सा सधैँ यसै सेवामा व्यस्त रहोस् । जस्तै वाणीको सेवामा व्यस्त रहनेका अनुभवी भएका छौ । यदि सेवा मिल्दैन भने आफूलाई खाली अनुभव गर्छौ । त्यस्तै हरेक समय वाणीसँगसँगै मन्सा सेवा आफैँ भइरहोस् ।

१९) जस्तै वाणी सेवा नेचुरल भएको छ, त्यस्तै मन्सा सेवा पनि सँगसँगै र नेचुरल होस् । वाणीसँगै मन्सा सेवा पनि गरिरह्यौ भने तिमीलाई बोल्न कम पर्नेछ । बोल्नमा जो इनर्जी लगाउँछौ त्यो मन्सा सेवाको सहयोगका कारण वाणीको इनर्जी जम्मा हुनेछ र मन्साको शक्तिशाली सेवाले सफलता धेरै अनुभव गराउनेछ । सूचनाः– आज अन्तर्राष्ट्रिय योग दिवस तेस्रो आइतबार हो, साँझ ६.३० देखि ७.३० बजेसम्म सबै दाजुभाइ दिदीबहिनीहरूले सङ्गठित रूपमा एउटै शुद्ध सङ्कल्पले प्रकृतिसहित सबै विश्वका आत्माहरूलाई शान्ति र शक्तिको सकाश दिने विशेष सेवा गरौँ । अनुभव गरौँ कि बापदादाको मस्तकबाट शक्तिशाली किरणहरू निस्केर मेरो भृकुटीमा आइरहेका छन् र मबाट सारा ग्लोबमा गइरहेका छन् ।

२०) जति अहिले तन, मन, धन र समय लगाउँछौ, त्यसभन्दा मन्सा शक्तिहरूद्वारा सेवा गर्नाले धेरै थोरै समयमा सफलता धेरै मिल्नेछ । अहिले जो आफूप्रति कहिलेकाहीँ मेहनत गर्नुपर्छ– आफ्नो नेचरलाई परिवर्तन गर्न वा सङ्गठनमा चल्न वा सेवामा सफलता कहिले कम देखेर दिलशिकस्त हुने, यी सबै समाप्त हुनेछन् ।

२१) जब मन्सामा सधैँ शुभ भावना वा शुभ आशीर्वाद दिने नेचुरल अभ्यास हुनेछ त मन्सा तिम्रो व्यस्त हुनेछ । मनमा जो हलचल हुन्छ, त्यसबाट आफैँ किनारा लाग्नेछौ । आफ्नो पुरुषार्थमा जो कहिले दिलशिकस्त हुन्छौ, त्यो हुने छैनौ । जादूमन्त्र हुनेछ ।

२२) अहिले मन्साको क्वालिटीलाई बढाऊ त क्वालिटी भएका आत्माहरू नजिक आउनेछन् । यसमा डबल सेवा छ– स्वको पनि र अरूको पनि । स्वका लागि अलग मेहनत गर्नुपर्ने छैन । प्रारब्ध प्राप्त छ, यस्तो स्थिति अनुभव हुनेछ । यस समयको श्रेष्ठ प्रारब्ध हो “सधैँ स्वयं सबै प्राप्तिहरूबाट सम्पन्न रहनु र सबैलाई सम्पन्न बनाउनु” ।

२३) समय अनुसार अब मन्सा र वाणीको इकट्ठा सेवा गर । तर वाणी सेवा सहज छ, मन्सामा ध्यान दिनुपर्ने कुरा हो, त्यसैले सबै आत्माहरूप्रति मन्सामा शुभ भावना, शुभ कामनाका सङ्कल्प होऊन् । बोलमा मधुरता, सन्तुष्टता, सरलताको नवीनता होस् त सहज सफलता मिलिरहनेछ ।

२४) जति स्वयंलाई मन्सा सेवामा व्यस्त राख्नेछौ उति सहज मायाजित बन्नेछौ । केवल स्वयंप्रति भावुक नबन तर अरूलाई पनि शुभ भावना र शुभ कामनाद्वारा परिवर्तित गर्ने सेवा गर । भावना र ज्ञान, स्नेह र योग दुवैको ब्यालेन्स होस् । कल्याणकारी त बनेका छौ, अब बेहद विश्वकल्याणकारी बन ।

२५) मन्सा सेवा बेहदको सेवा हो । जति तिमी मन्साबाट, वाणीबाट स्वयं स्याम्पल बन्नेछौ, त स्याम्पललाई देखेर आफैँ आकर्षित हुनेछन् । कुनै पनि स्थूल कार्य गर्दै मन्साद्वारा भाइब्रेसन्स फैलाउने सेवा गर । जस्तै कोही बिजनेसम्यान छ भने स्वप्नमा पनि आफ्नो बिजनेस देख्छ, त्यस्तै तिम्रो काम हो– विश्वकल्याण गर्नु । यही तिम्रो अकुपेसन हो, यस अकुपेसनलाई स्मृतिमा राखेर सधैँ सेवामा व्यस्त रह ।

२६) वर्तमान समय विश्वकल्याण गर्ने सहज साधन आफ्नो श्रेष्ठ सङ्कल्पहरूको एकाग्रताद्वारा, सबै आत्माहरूको भड्किरहेको बुद्धिलाई एकाग्र गर्नु हो । सारा विश्वका सबै आत्माहरू विशेष यही चाहना राख्छन् कि भड्किरहेको बुद्धि एकाग्र होस् वा मन चञ्चलताबाट एकाग्र होस् । यो विश्वको माग वा चाहना तब पूरा गर्न सक्नेछौ जब एकाग्र भएर मन्सा शक्तिहरूको दान दिनेछौ ।

२७) मन्साद्वारा सकाश तब दिन सक्नेछौ जब निरन्तर एकरस स्थितिमा स्थित हुने अभ्यास हुनेछ । यसका लागि पहिले व्यर्थ सङ्कल्पहरूलाई शुद्ध सङ्कल्पमा परिवर्तन गर । अनि मायाद्वारा आउने अनेक प्रकारका विघ्नहरूलाई ईश्वरीय लगनको आधारले समाप्त गर । एक बाबा अर्को कोही छैन, यस पाठद्वारा एकाग्रताको शक्तिलाई बढाऊ ।

२८) मन बुद्धिलाई एकाग्र गर्नका लागि मनमनाभवको मन्त्रलाई सधैँ स्मृतिमा राख । मनमनाभवको मन्त्रको प्रयाक्टिकल धारणाले पहिलो नम्बर आउन सक्छौ । मनको एकाग्रता अर्थात् एकको यादमा रहनु, एकाग्र हुनु यही एकान्त हो । जब सबै आकर्षणका भाइब्रेसनबाट अन्तर्मुख बन्नेछौ तब मन्साद्वारा पूरै विश्वलाई सकाश दिने सेवा गर्न सक्नेछौ ।

२९) मन्सा सेवा गर्नका लागि सबै शक्तिहरूलाई आफ्नो जीवनको अङ्ग बनाऊ । यस्ता बाबा समान पर्फेक्ट बन जसको भित्र कुनै डिफेक्ट नहोस्, तब श्रेष्ठ सङ्कल्पहरूको एकाग्रताद्वारा अर्थात् मन्साद्वारा आफैँ सकाश फैलिनेछ ।

३०) जस्तै बीजमा सारा रूख समाहित रहेको हुन्छ, त्यस्तै सङ्कल्परूपी बीजमा सारा रूखको विस्तार समा जाओस् तब सङ्कल्पहरूको हलचल समाप्त हुनेछ । जस्तै आजकल दुनियाँमा राजनीतिको हलचल, वस्तुहरूको मूल्यको हलचल, करेन्सीको हलचल, कर्मभोगको हलचल, धर्मको हलचल बढ्दै गइरहेको छ । त्यस हलचलबाट स्वयंलाई वा सबैलाई बचाउनका लागि मन बुद्धिलाई एकाग्र गर्ने अभ्यास गर्दै सकाश दिने सेवा गरिरह ।

३१) समय अनुसार चारैतिर सकाश दिने, भाइब्रेसन्स दिने, मन्साद्वारा वायुमण्डल बनाउने कार्य गर्नुपर्छ । अहिले यसै सेवाको आवश्यकता छ । जस्तै साकार रूपमा देख्यौ– कुनै पनि यस्तो लहरको समय जब आउँथ्यो त दिनरात सकाश दिने, निर्बलमा बल भर्ने ध्यान रहन्थ्यो । समय निकालेर आत्माहरूलाई सकाश दिने सेवा चल्थ्यो । त्यस्तै फलो फादर गर ।